Når man gerne vil forkæle sin kanin, er det let at blive fristet til at købe nogle af de mange typer af kaninslik som butikkerne bugner med. Når kaninen spiser kaninslik spiser den mindre hø, hvilket går ud over fordøjelsen, samtidig med at den laver mere af den bløde natafføring der kan skabe problemer. Giv i stedet sundt slik. Dette kan være lidt tørrede blade, friske grene eller et stykke grønt. Det vil din kanin blive lige så glad for og du gør noget godt for din kanins sundhed. Det er mere dit behov end kaninens at give den kaninslik.